KOMMISSIONENS FORORDNING (EF) Nr. 1252/2004
af 7. juli 2004
om indledning af opkøb af smør i visse medlemsstater
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets forordning (EF) nr. 1255/1999 af 17. maj 1999 om den fælles markedsordning for mælk og mejeriprodukter (1),
under henvisning til Kommissionens forordning (EF) nr. 2771/1999 af 16. december 1999 om gennemførelsesbestemmelser til Rådets forordning (EF) nr. 1255/1999 for så vidt angår interventionsforanstaltninger på markedet for smør og fløde (2) særlig artikel 2, stk. 1, og,
ud fra følgende betragtninger:
(1)
I artikel 2 i forordning (EF) nr. 2771/1999 fastsættes det, at opkøb til 90 % af interventionsprisen i en medlemsstat indledes eller suspenderes af Kommissionen, når det er konstateret, at markedsprisen i den pågældende medlemsstat i to på hinanden følgende uger enten har været mindre end eller har været lig med eller over 92 % af interventionsprisen.
(2)
På grundlag af de markedspriser, som de nye medlemsstater har givet meddelelse om fra den 1. maj 2004, har Kommissionen konstateret, at prisen i Tjekkiet, Estland, Letland, Litauen, Polen og Slovakiet i to på hinanden følgende uger har været mindre end 92 % af interventionsprisen. Som følge heraf må der indledes interventionsopkøb i disse medlemsstater -
UDSTEDT FØLGENDE FORORDNING:
Artikel 1
Opkøb af smør som omhandlet i artikel 6, stk. 1, første afsnit, i forordning (EF) nr. 1255/1999 indledes i Tjekkiet, Estland, Letland, Litauen, Polen og Slovakiet.
Artikel 2
Denne forordning træder i kraft på dagen for offentliggørelsen i Den Europæiske Unions Tidende.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 7. juli 2004.